**ASKER SKIKLUBB**

**BANDYGRUPPA**

**Bandy er ikke lillesøstra til hockey, tvert i mot er vi Askers raskeste vinteridrett på Risenga– bli med da vel!**

Bandy blir ofte sett på som *lillesøstra* til hockey, men det mener ikke vi, heller at bandy er vinterens raskeste og morsomste idrett for barn og ungdom i hele Asker kommune!

Det er ingen tvil om at hockey er også en flott skøyte idrett, men erfaringsmessig koster bandy mindre målt i kroner for oss foreldre, vi er ute i friluft hele sesongen, vi spiller med liten ball med gitterhjelm, kølle og gummiball. Vårt ambisjonsnivå er også vår visjon ”en for alle og alle for en”, som beskriver veldig godt at bandy er en ekte lagidrett. Vi garanterer at stiller du opp på treninga og deltar aktivt sammen med toppmotiverte medspillere, du som foreldre er engasjert og at de som er tillitsvalgte gjør jobben sin, så er Bandy Askers raskeste og morsomste vinteridrett på Risenga!

Årets styret er opptatt av at bandy skal være en lavterskel vinteralternativ til de barn og ungdom som liker ballspill og masse fart! Vi er opptatt av sikkerhet og trygghet, slik at alle må ha påbudt beskyttelsesutstyr som er hjelm med gitter, halsbeskytter og skøyter. Det finnes noe låneutstyr, slik at en kan få prøvd seg litt før en går til innkjøp av brukt og/eller nytt utstyr.

Bandy følger i hovedsak de samme reglene som fotball, men man har hjelm, kølle, skøyter og liten gummiball. Vi satser primært på 5-er og 7-er bandy, men har et langsiktig mål om å kunne etablere et 11-lag innen 2-3 år, gitt at det jobbes kontinuerlig med å bygge forutsetningene for å kunne få et 11-lag. Det er en fin sport å kombinere med fotball, og vi har flere fotballspillere som bruker bandyen som vintertrening. Du som er fotballtrener og/eller lagleder i Asker Skiklubb Fotball - Ta med deg fotballlaget ditt og bli med da vel!

Bandygruppa i Asker Skiklubb kom i gang høsten 2004 og all treningene på is foregår på Risenga kunstis, en bane som skaper supre forhold for denne idretten! Bandysesongen strekker seg normalt fra oktober til mars, med trening på Risenga kunstis når det er kaldt nok, normalt en gang i november.

Vi har lag i aldersklassene 8, 9, 10, 11 og 12 år, hvor alle lagene kan delta på cuper. For de eldste lagene er det normalt å stille i serien for alderstrinnet og de aller fleste seriekampene er på det flotte anlegget på Rud Hauger i Bærum.

Vi fortsetter satsningen på å utvikling av unge trenere med har bandyerfaring og utmerket skøyteferdigheter. Som klubb er vi avhengig av unge trenere som kan bidra til kvalitet og stabilitet på treningene. Bandystyret har de to siste sesongene søkt om tilskuddet fra Asker Idrettsråd og fått tildelt noe midler for å utvikle disse unge trenerne. Kompetanseutvikling er navlestrengen for oss, da gode trenere motiverer og inspirerer spillerne, gjør at foreldre føler seg trygg på opplegget vårt og som gir den enkelte bandyspiller ekte mestring og idrettsglede.

**Som bandyspiller** får du hos oss;

* Delta på cuper og/eller seriespill
* Tilgang til utstyr bl.a. drakter, køller, baller mm
* Treninger mandager og onsdager på Risenga kunstis
* Kompetente trenere
* Mulighet til å sende yngre barn på bandyskole
* Være med på sosiale tiltak for eksempel juleavslutning og sesongavslutning

**Som foreldre av en bandyspiller** så forventes det at du/dere;

* tilrettelegger for din spiller har nødvendig utstyr, kommer tidsnok til trening og kamp
* utøver uhemmet oppmuntring av laget og heier til du blir hes!
* at aktivitetskontingent blir raskest mulig blir betalt
* en gang i løpet av sesongen stiller opp som banevakt og ved behov stille opp på dugnadsarbeid, for eksempel saft stasjon på Asker Skiklubbs Vester gyllen renn.

Oppfordringen er herved gitt, ta med din sønn eller datter og ta turen til Risenga kunstisbane. Det er lurt å prøve først og blir barnet ditt bitt av bandybasillen, så er det jo bare å melde seg inn og bli en av oss!

Avslutter med bandyklubbens kamprop:

”Vi er gæærne

Vi er hissi’

Vi skal holde keeper’n bissi

Leppa slenger,

Penga flyr

Asker-gutta, vi er dyr!”

Påvegne av Asker Bandy styre

Vidar Skjeggestad

ASBandy.Formann@gmail.com